О Т Ч Е Т

за работата и дейността на НЧ „Отец Паисий – 1927“ с.Брестак през 2022г.

 Уважаеми дами и господа,

 Уважаеми членове на НЧ „Отец Паисий -1927“,

Повод за нашата среща е провеждането на Годишното отчетно-изборно събрание и отчитане на дейността на НЧ“Отец Паисий-1927“ с.Брестак.

 В днешно време обществеността възприема народното читалище като пример за устойчива културна институция със специфична мисия за съхранение и развитие на традиционните ценности на нацията.Читалището поддържа дълбока взаимовръзка с миналото и традициите . Образователния процес,културата и благотворителността е в основата на авторитета на читалището.

НЧ „Отец Паисий -1927“ с.Брестак има за цел да задоволява потребностите на гражданите свързани с повишаване на възпитателния дух на младежите към родолюбие,демократизъм,нравственост ,искуство,култура,по-високи постижения в науката и много други ценни качества у българина.

Да събира и съхранява старинни носии и предмети от бита на населението ,които съхранява в музейните колекции.

Да издирва обичаи ,да записва и изучава местният фолклор от извора и да го предава от поколение на поколение.

Народните читалища събират и разпространяват знания за родния край.

Организират различни школи и клубни танци.

Организират и провеждат национални празници,спазват местните традиции ,отбелязват бележити дати и годишнини.

 Уважаеми дами и господа

Дейността на читалището се разпределя на няколко поддейности,като една от тях е работата на библиотеката. През 2022г. тя разполага с 8820 библиотечни единици.Има дарени 70 тома,които предстои да бъдат обработени.В справка по картони са регистрирани 150 човека,като последните са взели за прочит 680 книги

От бюджета на читалището се заделят средства за поддържане на софтуера на главния счетоводител,който отговаря за всички читалища на територията на общината.

Друга поддейност на читалището е художествената самодейност.

За съжаление от две години по лични причини ,болест и други причини певческата група „Бресташки славей „ преустанови своите събития и участия.

Съгласно утвърденият културен календар за 2022г за наша радост успяхме да работим с децата от селото.

За Велик ден децата боядисваха яйца в читалището,а преди това за Лазаров ден малка група от момичета облечени в народни носии обикаляха селото и пееха за здраве и берекет.За Коледа група коледари от по-големите деца също обиколиха от къща на къща ,като благославяха за здраве и късмет.

За 1-ви юни -„Денят на детето „ пред кметството организирахме празника с много игри и веселие.Кмета на селото Нели Лефтерова почерпи децата с голяма торта,а от читалището получиха подаръци.

На последно място закриваме годината с Деня на селото. Организирахме концерт ,който се проведе в салона на читалището.Децата от селото откриха вечерта със рецитал.Програмата беше открита от Женска певческа група „Авлиги „към пенсионерски клуб „Щастливеца „със ръководител Гиргина Стоянова.Гости бяха самодейците от читалищата от с. Искър,с.Караманите и с. Червенци Участваха още Таня Докторова и Костадин Докторов – част от оркестър „Соколи „,Божидара Георгиева , Димитрина Димова и Илияна Недева.

Празникът завърши с хоро и заря.

За съжаление с това се изчерпват осъществилите се мероприатия от нашия календар.

 Читалищен секретар: